
PARLAMENTUL ROMÂNIEI
CAMERA DEPUTAŢILOR

Comisia pentru sănătate şi familie             
Bucureşti, 4 martie 2019
Nr.4c-10/ 53                                                                                                       

R A P O R T  
asupra proiectului de Lege pentru completarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice

În conformitate cu prevederile art.95 din Regulamentul Camerei Deputaţilor, republicat, Comisia pentru sănătate şi familie a fost sesizată, prin adresa nr.PLx.595 din 22 octombrie 2018, cu dezbaterea în fond, a proiectului de Lege pentru completarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice.
La întocmirea prezentului raport, comisia  a avut în vedere:
1. avizul favorabil al Consiliului Legislativ, cu observaţii şi propuneri (nr.524/30.05.2018);
1. avizul favorabil al Comisiei pentru tehnologia informaţiei şi comunicaţiilor  (nr.4c-19/209/27.11.2018) ;
1. avizul favorabil al Comisiei pentru drepturile omului, culte şi problemele minorităţilor naţionale (nr.4c-6/532/7.11.2018);
1. punctul de vedere negativ  al Guvernului (nr.1872/DPSG/1.10.2018).
Proiectul de lege are ca obiect de reglementare completarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată, în sensul reglementării unui sistem prin care fiecare donator de sânge va primi un mesaj de mulţumire, precum şi o solicitare în situaţii urgente.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 
Membrii comisiei au examinat proiectul de lege în şedinţa din 26 februarie 2018. 
La lucrările Comisiei şi-au înregistrat prezenţa 18 deputaţi,  din totalul de  18 membri.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, dl.Dan Dumitrescu, secretar de stat în cadrul Ministerului Sănătăţii.
Raportul comisiei a fost adoptat cu  unanimitate de voturi .
Senatul, în calitate de primă Cameră sesizată  a  adoptat proiectul de lege  în şedinţa din 16 octombrie 2018.
Camera Deputaţilor este Cameră decizională, potrivit prevederilor art.75 alin. (1) şi (3) din Constituţia României, republicată. 
	În urma finalizării dezbaterilor, Comisia pentru sănătate şi familie propune plenului Camerei Deputaţilor, adoptarea proiectului de lege, cu amendamentele admise, redate în anexa care face parte integrantă din prezentul raport.


                                          PREŞEDINTE,                                                                               SECRETAR,
                                  Conf.univ.dr.Florin BUICU                                                              Dr.VASS Levente


Anexă
AMENDAMENTE ADMISE
	Nr.
crt.
	Text iniţial


	Amendamente propuse
(autorul amendamentului)

	Motivare

	1. 
	Titlul legii
Lege pentru completarea Legii nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice

	Nemodificat.

	

	1. 
	Art.I. – După articolul 17 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată în Monitorul Oficial al României, Partea I, nr.188 din 17 martie 2014, se introduce un nou articol, art.171, cu următorul cuprins:


„Art.171.- (1) Donatorii de sânge primesc, la fiecare donare, un mesaj de mulţumire cu următorul text:
             „Vă mulţumim că aţi donat sânge în data de ……… Fiecare picătură de sânge contează”.
               (2) În momentul în care s-a utilizat sângele recoltat, donatorii de sânge primesc un mesaj cu următorul text:
             „Vă mulţumim! Un pacient a beneficiat de sângele donat de Dumneavoastră. Vă invităm să rămâneţi donator constant de sânge!”
               (3) Donatorii de sânge primesc un mesaj de solicitare în situaţii de urgenţă sau la demararea unor campanii de donare de sânge. Mesajul poate cuprinde nevoia curentă de sânge, tipul şi cantitatea necesară în cazurile de urgenţă.
               (4) Cheltuielile aferente prevăzute la prezentul articol se suportă de la bugetul de stat, prin bugetul Ministerului Sănătăţii.”

	Nemodificat.












Nemodificat.






Nemodificat.







Nemodificat.






(4) Cheltuielile necesare aplicării prevederilor alin.(1) – (3) se suportă de la bugetul de stat, prin bugetul Ministerului Sănătăţii.

Pentru precizia normei.

	1. 
	Art.II. – În aplicarea prevederilor art.171 alin.(1) – (3), Ministerul Sănătăţii elaborează norme aprobate prin ordin al ministrului sănătăţii în termen de 6 luni de la publicarea în Monitorul Oficial al României, Partea I, a prezentei legi.
	Art.II. – (1) În termen de 6 luni de la publicarea prezentei legi în Monitorul Oficial al României, Partea I,  Ministerul Sănătăţii elaborează normele metodologice de aplicare, care se aprobă prin ordin al ministrului sănătăţii.
(2) Prevederile prezentei legi intră în vigoare începând cu data de 1 ianuarie 2020.

	Pentru respectarea normelor de tehnică legislativă.



În cursul dezbaterilor nu s-au înregistrat amendamente respinse

